open-index/open-wikipedia-markdown huggingface dataset:
Κώστας Τσίγκης

Ο **Κώστας Τσίγκης** (ή ο **Τάκης Τσίγκης**) ήταν κύπριος ποδοσφαιριστής και προπονητής ποδοσφαίρου. 

## Καριέρα ποδοσφαιριστή
Ξεκίνησε την καριέρα του το 1933 αγωνιζόμενος στον Τραστ Λευκωσίας. Αγωνιζόταν στη θέση του δεξιού ακραίου κυνηγού (έξω δεξιά). Αναδείχθηκε πρώτος σκόρερ στο πρώτο πρωτάθλημα Α΄ κατηγορίας. Το 1938 ο Τραστ διαλύθηκε. Ο Τάκης Τσίγκης συνέχισε για μικρή περίοδο στον Ολυμπιακό Λευκωσίας. Το 1939 μετεγγράφηκε στον ΑΠΟΕΛ στον οποίο παρέμεινε ως το 1952. Στον ΑΠΟΕΛ αγωνιζόταν στη θέση του δεξιού μπακ.

Συμμετείχε σε 8 τελικούς κυπέλλου, 4 με τον Τραστ και 4 με τον ΑΠΟΕΛ. Στο κύπελλο Κύπρου 1934-35 πέτυχε το νικητήριο γκολ του τελικού με το οποίο ο Τραστ νίκησε τον ΑΠΟΕΛ και αναδείχθηκε πρώτος κυπελλούχος Κύπρου. Στον τελικό του κυπέλλου Κύπρου 1935-36 πέτυχε τέταρτο γκολ του Τραστ. Οι υπόλοιποι τελικοί που συμμετείχε ήταν τις περιόδους 1936-37, 1937-38, 1945-46, 1946-47, 1947-48 και 1948-49.

## Καριέρα προπονητή
Μετά την ολοκλήρωση της ποδοσφαιρικής του καριέρας εργάστηκε ως προπονητής. Κατά διαστήματα υπήρξε υπηρεσιακός προπονητής του ΑΠΟΕΛ (1952, 1953-54). Την περίοδο 1955-57 αποτέλεσε προπονητής της Νέας Σαλαμίνας Αμμοχώστου.

## Τίτλοι
Ως ποδοσφαιριστής του Τραστ:

*Πρωτάθλημα Κύπρου (1): 1934-35
*Κύπελλο Κύπρου (3): 1934-35,1935-36, 1937-38

Ως ποδοσφαιριστής του ΑΠΟΕΛ:
*Πρωτάθλημα Κύπρου (4): 1946-47, 1947-48, 1948-49, 1951-52
*Κύπελλο Κύπρου (3): 1940-41, 1946-47, 1950-51

## Παραπομπές


## Πηγές
*

## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Ποδοσφαιριστές Ένωσις Νέων Τραστ
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΑΠΟΕΛ
Κατηγορία:Προπονητές ποδοσφαίρου Νέας Σαλαμίνας
Κατηγορία:Κύπριοι προπονητές ποδοσφαίρου
Αρσένιος Ερημίτης

Ο **Αρσενιος Ερημίτης** ήταν ασκητής που έζησε στα τέλη του 4ου αι. και μέχρι το 445 μ.Χ.

## Βίος
Ο Αρσένιος Ερημίτης γεννήθηκε από εύπορη οικογένεια στην Ρώμη και μετά από επιμελημένη παιδεία που έλαβε ακολούθησε σταδιοδρομία στην αυτοκρατορική αυλή ως αξιωματικός. Ο Θεοδόσιος Α΄ τον κάλεσε στην Κωνσταντινούπολη ως δάσκαλο των παιδιών του Αρκάδιου και Ονώριου. Εγκατέλειψε τη θέση του στα ανάκτορα και έγινε ασκητής στην Σκήτη δυτικά της αρχής του Δέλτα του Νείλου. Εκεί γνώρισε ανάμεσα στους άλλους και τον Ευάγριο Ποντικό. Οι επιδρομές των Λίβυων Μαζίκων τον έκαναν να καταφύγει στην Τρώη και στην Κάνωπο κοντά στην Αλεξάνδρεια. Γύρισε πάλι στην Τρώη όπου πέθανε περίπου το 445.

## Έργα
Στα Αποφθέγματα Πατέρων σώζονται 44 λόγια-διηγήσεις του. Επίσης του αποδίδονται συντομότατα οικοδομητικά έργα *Διδασκαλία και παραίνεσις* και *Εις τον πειραστήν νομικόν*. Στα γεωργιανά μας σώθηκε *Επιστολή* με θεματολογία ανάλογη των αποφθεγμάτων του που μας έχουν σωθεί. Τέλος, σύντομα ερμηνευτικά σχόλια που έχουμε σε *Σειρές* και αφορούν τους Ψαλμούς, τον Λουκά και τις Πράξεις, αλλά και το 35 σειρών επίγραμμα στον Δαβίδ δεν έχει εξακριβωθεί η αυθεντικότητά τους.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ. Γρηγόρης, Αθήνα, 2010, σελ.557-558

Κατηγορία:Χριστιανοί μοναχοί
Νέο Ηραίο Αργολίδας

Το **Νέο Ηραίο** ( Παλαιά ονομασία: Χώνικα) είναι οικισμός του νομού Αργολίδας. Μέχρι το 1989 ονομαζόταν Χώνικας και βρίσκεται σε υψόμετρο 27 μέτρα. στον επαρχιακό δρόμο Κορίνθου - Ναυπλίου. Σύμφωνα με το πρόγραμμα Καλλικράτης ανήκει στην Δημοτική Ενότητα Μυκηναίων και στον δήμο Άργους - Μυκηνών της Περιφερειακής Ενότητας Αργολίδας . Κατά τη διοικητική διαίρεση της Ελλάδας με το σχέδιο Καποδίστριας ανήκε στο Τοπικό Διαμέρισμα Νέου Ηραίου) (Χώνικα), του πρώην Δήμου Μυκηναίων του Νομού Αργολίδας. Στην απογραφή του 2021 είχε 423 κατοίκους.

## Πληθυσμός
Από το 1879 μέχρι το 2011 το χωριό είχε πληθυσμιακή αύξηση αλλά έκτοτε έχει υπάρξει σημαντική μείωση. 

## Παραπομπές


## Εξωτερικοί σύνδεσμοι
* Φωτογραφίες και βιντεο από το youtube.com
* buk.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Εθελοντικές αθλητικές κοινωνίες της Σοβιετικής Ένωσης

120px|thumb|Γραμματόσημο αφιέρωμα του 1971
Οι **εθελοντικές αθλητικές κοινωνίες** (ρωσικά: Добровольные спортивные общества, ДСО) ήταν τα κύρια δομικά μέρη του αθλητισμού και του συστήματος φυσικής αγωγής, που υπήρχε στη Σοβιετική Ένωση (ΕΣΣΔ) μεταξύ 1935 και 1991. Οι εθελοντικές αθλητικές κοινωνίες σκοπό είχαν να συνδέσουν τους εργαζόμενους και τους φοιτητές με τον αθλητισμό.

Οι κοινωνίες δέχονταν χορηγίες για διάφορες αθλητικές εκδηλώσεις και συχνά υπήρχαν εθελοντικές δωρεές από τους εργαζόμενους των κλάδων με τους οποίους συνδέονταν. Στους στόχους τους ήταν η μαζική ανάπτυξη του πολιτισμού και του αθλητισμού και η παροχή διευκολύνσεων και προϋποθέσεων, για την κατάρτιση και βελτίωση των δεξιοτήτων των αθλητών. Οι περισσότερες από τις κοινωνίες διέπονταν από συνδικάτα και συχνά ήταν στενά συνδεδεμένες με ένα συγκεκριμένο υπουργείο. Τα μέλη αυτών των κοινωνιών αριθμούσαν εικοσιπέντε εκατομμύρια αθλητές το 1970.

Ένα από τα πιο σημαντικά χαρακτηριστικά των κοινωνιών ήταν τα Αθλητικά Σχολεία Παιδιών και Νέων (Детско-юношеские спортивные школы, ДЮСШ) που αριθμούσαν 1.350 μέλη το 1970 και 7.500 το 1987. Αργότερα, μερικές από αυτέςς είχαν μεταρρυθμιστεί σε πιο εκλεπτισμένα σχολεία ολυμπιακής εφεδρείας. Υπήρχαν επίσης εξειδικευμένα αθλητικά σωματεία, ομάδες βελτίωσης των δεξιοτήτων των αθλητών κλπ. Περισσότεροι από 50.000 εκπαιδευτές και κατασκευαστές εργάστηκαν σε αυτά τα ιδρύματα.

## Παραπομπές


Κατηγορία:Αθλητισμός στη Σοβιετική Ένωση
ΝΤΟΣΑΑΦ

Ο **Εθελοντικός Σύνδεσμος για τη Συνεργασία Στρατού, Αεροπορίας και Ναυτικού** (ρωσικά: Добровольное общество содействия армии, авиации и флоту), πιο γνωστός με το αρκτικόλεξο **ΝΤΟΣΑΑΦ** (ДОСААФ) ,είναι παραστρατιωτική αθλητική οργάνωση που ιδρύθηκε αρχικά στη Σοβιετική Ένωση (ΕΣΣΔ) και έδρασε μεταξύ 1951 και 1991 (ДОСААФ СССР). Σήμερα λειτουργεί εντός της επικράτειας της Ρωσίας (ДОСААФ России). Κύρια ενασχόλησή της είναι τα όπλα, τα οχήματα και τα αεροκάφη.

Επί Σοβιετικής Ένωσης, δηλωμένος στόχος του συνδέσμου ήταν η *πατριωτική διαπαιδαγώγηση του πληθυσμού και η προετοιμασία του για την υπεράσπιση της πατρίδας*. Μεταξύ των μέσων για την επίτευξη του στόχου αυτού ήταν η ανάπτυξη παραστρατιωτικών αθλημάτων. Αρχικά, ένας σημαντικός στόχος ήταν η οικονομική υποστήριξη των σοβιετικών ενόπλων δυνάμεων (από συνδρομές των μελών, λαχειοφόρες αγορές και δωρεές). Επίσης, δημοφιλή αθλήματα έλαβαν χώρα στις εγκαταστάσεις της ΝΤΟΣΑΑΦ (γυμναστήρια, γήπεδα, πισίνες).

## Ιστορία
Το 1927 ιδρύθηκε η ΟΣΟΑΒΙΑΧΙΜ (ОСОАВИАХИМ) η οποία διαλύθηκε το 1948. Το 1951 συστάθηκε η ΝΤΟΣΑΑΦ ως αντικαταστάτρια της ΟΣΟΑΒΙΑΧΙΜ. Έπειτα από την πτώση της Σοβιετικής Ένωσης, η ΝΤΟΣΑΑΦ διαλύθηκε, αλλά διατηρήθηκε σε ορισμένες μετα-σοβιετικές δημοκρατίες, π.χ. τη Ρωσία και τη Λευκορωσία, αν και αυτές μπορεί να χρησιμοποιούν μία διαφορετική ονομασία. Στην Ουκρανία, για παράδειγμα, υπάρχει ο «Σύνδεσμος Αρωγής στην Άμυνα της Ουκρανίας».

Στη Ρωσία, αναμορφώθηκε το Δεκέμβριο του 1991 ως Ρωσική Αθλητικοτεχνική Οργάνωση Άμυνας (ΡΟΣΤΟ, Российская оборонная спортивно-техническая организация – РОСТО). Το Δεκέμβριο του 2009 η ΡΟΣΤΟ μετονομάστηκε σε ΝΤΟΣΑΑΦ Ρωσίας (ДОСААФ России). Στη Λευκορωσία υπάρχει η αντίστοιχη ΝΤΟΣΑΑΦ Λευκορωσίας.

## Εικόνες


 Rus Stamp-50 let DOSAAF.jpg|Γραμματόσημο 1977 (50 χρόνια ΝΤΟΣΑΑΦ)
 DOSAAF Instructor Pin.jpg|Καρφίτσα της ΝΤΟΣΑΑΦ


## Παραπομπές


## Περαιτέρω μελέτη
* СССР. Физическая культура и спорт Академик 

## Εξωτερικοί σύνδεσμοι

* 

Κατηγορία:Ιδρύσεις αθλητικών συλλόγων το 1951
Κατηγορία:Αθλητισμός στη Σοβιετική Ένωση
Κατηγορία:Αθλητικοί σύλλογοι Ρωσίας
Κατηγορία:Παραστρατιωτικές οργανώσεις
Φορολογικός μηχανισμός

Το 2002 ενεργοποιήθηκε στην Ελλάδα ως προς μέσο θεώρησης των στοιχείων ο φορολογικός μηχανισμός. 

Η κατάργηση της θεώρησης των βιβλίων ήρθε τμηματικά και η πλήρη κατάργηση τους έγινε περίπου το 2008. 

Ο Φορολογικός μηχανισμός έπαιξε σημαντικό κίνητρο για κερδοσκοπία, δεν έχει καταργηθεί ακόμα στην Ελλάδα έως σήμερα.

Ο φορολογικός μηχανισμός είναι μια υπολογιστική μηχανή, διπλού σημείου ελέγχου.

Δημιουργεί ειδικό αλγόριθμο, βάση οδηγίας της Ελληνικής κυβέρνησης, που αποθηκεύεται στην εσωτερική του μνήμη. 

Συνοδεύεται από Λογισμικό Υποστήριξης Σήμανσης Φορολογικών Στοιχείων Υπόχρεου σε Φορολογική Σήμανση (ΛΥΣΦΣΥΦΣ) και αποθηκεύει στον ηλεκτρονικό υπολογιστή τα παραστατικά που έχουν σημανθεί με τον ειδικό αλγόριθμο. 

Την 31/12/2002 με το Φ.Ε.Κ 3513/2012, ο φορολογικός μηχανισμός ήρθε να παίξει τον ρόλο της άμεσης δήλωσης των πωλήσεων.

Από το 2013 και έπειτα η γραφειοκρατία μειώθηκε για την δήλωση του στην αρμόδια οικονομική υπηρεσία, και γινόταν από το taxis αντί της παρουσίας του επιχειρηματία ηλεκτρονικά. 

Επίσης δεν απαιτούνται έως σήμερα τα δικαιολογητικά ενημερότητας. 

Το 2014  το μέτρο ατόνησε. 

Επίσης καταργήθηκε από τα στοιχεία τιμολογίων χονδρικής, ανοίγοντας τον δρόμο του εκσυγχρονισμού στις επιχειρήσεις για την ηλεκτρονική τιμολόγηση. 

Καταργήθηκε ο φορολογικός μηχανισμός σε πολλούς κλάδους επαγγελμάτων και μάλιστα σε κλάδους που έχουν υψηλά και μη ελέγξιμα ποσοστά φοροδιαφυγής. 

## Τι συνοδεύει τον φορολογικό μηχανισμό
Ο φορολογικός μηχανισμός συνοδεύεται από :
* driver φορολογικού μηχανισμού
* Βιβλίο επισκευών και βλαβών 
* Καλώδια σύνδεσης με τον Ηλεκτρονικό υπολογιστή

Κατηγορία:Φορολογία στην Ελλάδα
Nightrain

Το "**Nightrain**" είναι ένα τραγούδι hard rock συγκροτήματος Guns N' Roses. Εμφανίστηκε στο άλμπουμ *[[Appetite for Destruction]]* το 1987, ενώ κυκλοφόρησε ως single το 1989. Σύμφωνα με το συγκρότημα οι στίχοι αποτελούν "φόρο τιμής" προς το Night Train Express, ένα ποτό που κατανάλωναν συχνά εκείνη την περίοδο λόγω της χαμηλής τιμής του και της υψηλής περιεκτικότητάς του σε αλκοόλ.

Η σύνθεση του κομματιού ξεκίνησε με τους κιθαρίστες Slash και Ίζυ Στράντλιν να γράφουν ένα μεγάλος του μέσα σε μία μέρα, στο δωμάτιο του συγκροτήματος. Την επομένη ο Slash ήταν άρρωστος, οπότε ο Στράντλιν τελείωσε το τραγούδι μαζί με τον μπασίστα Νταφ ΜαΚέγκαν. Η μουσική ήταν ολοκληρωμένη, ωστόσο δεν υπήρχαν στίχοι. Μία νυχτά που το συγκρότημα περπατούσε πίνωντας ένα μπουκάλι Night Train Express, κάποιος φώναξε "I'm on the night train!" και η μπάντα άρχισε να επινοεί στίχους. Το κομμάτι ολοκληρώθηκε μέσα σε μία μέρα από εκείνο το βράδυ.

Το "Nightrain" είναι το αγαπημένο κομμάτι του Slash να ερμηνεύει ζωντανά.

## Κομμάτια του single
**7":**
#Nightrain
#Reckless Life (των Hollywood Rose)

**12", CD:**
#Nightrain
#Reckless Life
#Knockin' On Heaven's Door (ζωντανά, του Μπομπ Ντίλαν)

## Προσωπικό
* Αξλ Ρόουζ - κύρια φωνητικά
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς

## Παραπομπές


Κατηγορία:Τραγούδια του 1987
Κατηγορία:Τραγούδια των Guns N' Roses
Κατηγορία:Singles του 1989
Κατηγορία:Τραγούδια με θέμα το αλκοόλ
Κατηγορία:Singles της Geffen Records
Παναργειακός (αποσαφήνιση)

Η ονομασία **Παναργειακός** μπορεί να αναφέρεται: 

;Ομάδες
*Παναργειακός Α.Π.Ο., Άργους (Αργολίδας)
*Παναργειακός Άργους Ορεστικού, Άργους Ορεστικού (Καστοριάς)
Σάντρα και Παουλίνα

Η ***Σάντρα και Παουλίνα*** (Iσπανικά: *Sandra y Paulina*) είναι τηλενουβέλα μεξικάνικης παραγωγής του 1980, σε σενάριο βασισμένο στην ραδιονοβέλα της Ινές Ροδένα *La Gaviota*. 

Πρωταγωνιστούν Γιακελίν Αντέρε, Χούλιο Αλεμάν, Ανχέλικα Αραγόν και Κλάουδιο Μπρούκ.

## Κάστ
*Γιακελίν Αντέρε ως *Σάντρα Αντονέλλι Γουαίτ/Παουλίνα Λάριος Μοντενέγκρο*
*Ανχέλικα Αραγόν ως *Ισαμπέλ*
*Χούλιο Αλεμάν ως *Αντρές*
*Κλάουδιο Μπρούκ ως *Ελ Βιέχο*
*Ραούλ Μεράς ως *Δον Αουρέλιο*
*Κόννι ντε λα Μόρα ως *Σίλβια*
*Χαβιέρ Μάρκ ως *Ντανιέλ*
*Πορφίριο Μπας ως *Μπέτο*
*Γουστάβο Γκανέμ ως *Μάρκο*
*Φέλιξ Σανταέγια ως *Ραφαέλ*
*Χουάν Βερδούσκο ως *Ρούμπεν*
*Μαριμπέλλα Γκαρσία ως *Ρεχίνα*
*Μπλάς Γκαρσία ως *Εστέμπαν*
*Αλφρέδο Γκαρσία-Μάρκες ως *Αρθρογράφος*
*Μανουέλ Αρμέντα ως *Ερευνητής*
*Γκαστόν Τουσέτ ως *Οκτάβιο*
*Ελισαμπέτ Αγκιλάρ ως *Λουλού*
*Ρούμπεν Ρόχο

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
ΟΣΟΑΒΙΑΧΙΜ

Ο **Σύλλογος Αρωγής Άμυνας, Αεροπορίας και Χημικών Κατασκευών** (ρωσικά: Общество содействия обороне, авиационному и химическому строительству), πιο γωστός με το αρκτικόλεξο **ΟΣΟΑΒΙΑΧΙΜ** (ОСОАВИАХИМ), ήταν σοβιετική κοινωνική και πολιτική οργάνωση για την άμυνα, που υπήρξε το διάστημα 1927 με 1948 ως προκάτοχος της ΝΤΟΣΑΑΦ.

## Ιστορία
Το 1920, κατά τη διάρκεια του Ρωσικού Εμφυλίου, δημιουργήθηκε η εθελοντική οργάνωση «Στρατιωτικο-επιστημονική εταιρεία» (Военно-научное общество). Το καλοκαίρι του 1925, μέσω της συγχώνευσης των συλλόγων ΟΝΤΒΦ και Ντομπρόχιμ, σχηματίστηκε ο σύ Αβιάχιμ. Στις 27 Ιουλίου του 1926 η «Στρατιωτικο-επιστημονική εταιρεία» μετονομάστηκε σε «σύλλογος αρωγής άμυνας» της ΕΣΣΔ (ОСО).

## Εικόνες


 OSOAVIAKHIM1rubStamp USSR.jpg|Γραμματόσημο της ΕΣΣΔ τη δεκαετία του 50
 Poloz17det.JPG|ΟΣΟΑΒΙΑΧΙΜ Αγίας Πετρούπολης


## Παραπομπές


## Εξωτερικοί σύνδεσμοι

* Επιγραφές ΟΣΟΑΒΙΑΧΙΜ

Κατηγορία:Σοβιετική Ένωση
Ο άνθρωπος που πούλησε τον κόσμο

To **Ο άνθρωπος που πούλησε τον κόσμο** ("The Fifth Estate") είναι αμερικάνικη ταινία του 2013 σε σκηνοθεσία του Μπιλ Κόντον. Αναφέρεται στην υπόθεση των WikiLeaks και του ιδρυτή τους, Τζούλιαν Ασάνζ, τον οποίο ενσαρκώνει ο Μπένεντικτ Κάμπερμπατς. Τα γυρίσματα έλαβαν χώρα στο Βερολίνο, στις Βρυξέλλες και στη Γάνδη. 

Ο ίδιος ο Ασάνζ άσκησε κριτική στην ταινία, κατηγορώντας την για ανακρίβειες και πως το σενάριο ήταν επηρεασμένο από το βιβλίο του πρώην συνεργάτη του, Ντάνιελ Μπεργκ.

## Διανομή
*Μπένεντικτ Κάμπερμπατς ως Τζούλιαν Ασάνζ
*Ντάνιελ Μπρουλ ως Ντάνιελ Μπεργκ
*Αλίσια Βικάντερ ως Άνκε Ντομσάιτ
*Μόριτς Μπλάιμπτροϊ ως Μάρκους
*Ντέιβιντ Θιούλις ως Νικ Ντέιβις
*Καρίς φαν Χάουτεν ως Μπιργκίτα Γιονσντότιρ
*Λόρα Λίνεϊ ως Σάρα Σο
*Άντονι Μακί ως Σαμ Κούλσον
*Στάνλεϊ Τούτσι ως Τζέιμς Μπόσγουελ

## Παραπομπές


Κατηγορία:Αμερικανικές ταινίες της δεκαετίας 2010
Κατηγορία:Ινδικές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής DreamWorks
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες του 2013
Κατηγορία:Αμερικανικές θρίλερ ταινίες
Κατηγορία:Ταινίες σχετικά με ακτιβιστές
Γύπες του Νέου Κόσμου

Οι **Γύπες του Νέου Κόσμου** ή οικογένεια **Καθαρτίδες** περιλαμβάνει 7 είδη και 5 γένη, τα οποία όλα είναι μονοτυπικά. Περιλαμβάνει 5 είδη γυπών και 2 είδη κόνδορων και όλα συναντώνται στις θερμές και εύκρατες περιοχές της Αμερικής. Σύμφωνα με τις τελευταίες ανακαλύψεις φαίνεται πως οι καθαρτίδες είναι συγγενείς με τους πελαργούς.   

## Υπάρχοντα είδη

## Παραπομπές


Κατηγορία:Καθαρτίδες
Κώστας Καλησπέρας

Ο **Κώστας Καλησπέρας** ήταν Κύπριος ποδοσφαιριστής. Αγωνιζόταν στην θέση του τερματοφύλακα. Αγωνίστηκε στον Ολυμπιακό Λευκωσίας και στον Τραστ. 

Αποτέλεσε τον πρώτο τερματοφύλακα του Ολυμπιακού Λευκωσίας, του οποίου ήταν και ιδρυτικό μέλος. Την περίοδο 1934-35 ήταν ο βασικός τερματοφύλακας του Τραστ, ο οποίος είχε κατακτήσει το πρώτο παγκύπριο πρωτάθλημα και το πρώτο κύπελλο Κύπρου. Θεωρείται ένας από τους κορυφαίους και ικανότερους τερματοφύλακες στη δεκαετία του '30 στην Κύπρο. 

Ο Καλησπέρας είχε ενεργό συμμετοχή στην ίδρυση τριών σωματείων της Λευκωσίας. Ήταν ιδρυτικό μέλος του Ολυμπιακού το 1931, του Ορφέα το Μάιο του 1948 και της Ομόνοιας τον Ιούνιο του 1948.

Εκτός από ποδοσφαιριστής ήταν και κτηματολογικός υπάλληλος αλλά και εργολάβος. Τα «φώτα Καλησπέρα», γνωστά φώτα τροχαίας στη Λευκωσία, σημείο αναφοράς στην πόλη, πήραν το όνομά τους από τον Κώστα Καλησπέρα.

## Τίτλοι
Ως ποδοσφαιριστής του Τραστ:

*Πρωτάθλημα Κύπρου (1): 1934-35
*Κύπελλο Κύπρου (1): 1934-35

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ένωσις Νέων Τραστ
Κατηγορία:Ποδοσφαιριστές Ολυμπιακού Λευκωσίας
Ανώτατο Σοβιέτ της Σοβιετικής Ένωσης

Το **Ανώτατο Σοβιέτ της Σοβιετικής Ένωσης** (ρωσικά: Верховный Совет СССР) ήταν το ανώτατο νομοθετικό σώμα στη Σοβιετική Ένωση, όπως επίσης το μόνο που είχε τη δύναμη για να περάσει συνταγματικές τροποποιήσεις. Εξέλεγε το Προεδρείο, που σχηματιζόταν από το Συμβούλιο των Υπουργών και το Ανώτατο Δικαστήριο, ενώ διόρισε και το Γενικό Εισαγγελέα της Σοβιετικής Ένωσης.

## Δομή
Το Ανώτατο Σοβιέτ αποτελούταν από δύο τμήματα, το Σοβιέτ της Ένωσης (Совет Союза) και το Σοβιέτ των Εθνοτήτων (Совет Национальностей), το καθένα με ίσες νομοθετικές εξουσίες, με μέλη που εκλέγονται για τετραετή θητεία.

* Το Σοβιέτ της Ένωσης εκλέγονταν με βάση τον πληθυσμό με έναν αναπληρωτή για κάθε 300.000 ανθρώπους στη Σοβιετική Ομοσπονδία. 

* Το Σοβιέτ των Εθνοτήτων αντιπροσώπευε τις πληθυσμιακές ομάδες, με 32 βουλευτές από κάθε δημοκρατία, 11 από κάθε αυτόνομη δημοκρατία, πέντε από κάθε αυτόνομο όμπλαστ, και ένα από κάθε αυτόνομο οκρούγκ. Οι διοικητικές μονάδες του ίδιου τύπου έστελναν τον ίδιο αριθμό μελών ανεξάρτητα από το μέγεθος ή τον πληθυσμό τους.

## Δείτε επίσης
* Πανρωσική Κεντρική Εκτελεστική Επιτροπή

## Παραπομπές


## Εξωτερικοί σύνδεσμοι
* Εκλογικός νόμος του 1937

Κατηγορία:Κυβέρνηση της Σοβιετικής Ένωσης
Αθλητική κοινωνία Ζενίτ

Η **αθλητική κοινωνία Ζενίτ** (ρωσικά: Спортивное общество Зенит, κυριολεκτικά: ζενίθ) ήταν πανενωτική εθελοντική αθλητική κοινωνία για τους εργαζομένους της βιομηχανίας όπλων.

## Ιστορία
Ιδρύθηκε το 1936. Λόγω της αναδιοργάνωσης των αθλητικών κοινωνιών, μεταξύ 1957 και 1966 οι αθλητικές οντότητες της Ζενίτ έγιναν μέρος της αθλητικής κοινωνίας Τρουντ από τη Σοβιετική Ρωσία και άλλων δημοκρατικών αθλητικών κοινωνιών. Το 1966 η Ζενίτ έγινε και πάλι ανεξάρτητη αθλητική κοινωνία. Στη δεκαετία του 1970 η Ζενίτ είχε περίπου 1.000 μεγάλες αθλητικές κατασκευές, 13.000 αθλητικά και ποδοσφαιρικά γήπεδα, περισσότερα από 100 Αθλητικά Σχολεία Παιδιών και Νέων. Το 1987 η αθλητική κοινωνία διαλύθηκε.

## Σύλλογοι
* Ζενίτ Αγίας Πετρούπολης (ποδόσφαιρο)
* Ζενίτ Αγίας Πετρούπολης (καλαθοσφαίριση)
* Ζενίτ Πένζα (ποδόσφαιρο)
* Ζενίτ Καζάν (πετοσφαίριση)
* Ζενίτ Ταγκανρόκ (ποδόσφαιρο)
* ΧΚ Βόλγκα (μέχρι το 1957 έφερε το όνομα «Ζενίτ»)

## Παραπομπές


## Εξωτερικοί σύνδεσμοι
* Αρχεία παραρτήματος της Ζενίτ στη Λευκωροσία Αρχεία της Λευκορωσίας

Κατηγορία:Ιδρύσεις αθλητικών συλλόγων το 1936
Κατηγορία:Αθλητισμός στη Σοβιετική Ένωση
Αμαργάσαυρος

Ο **Αμαργάσαυρος** είναι ένα είδος σαυρόποδου δεινόσαυρου, που έζησε κατά την κατώτερη Κρητιδική περίοδο στην Αργεντινή.

## Περιγραφή
αριστερά|μικρογραφία|Απεικόνιση
Ο αμαργάσαυρος είχε μικρό μέγεθος για σαυρόποδο. Είχε μήκος 10 μέτρα και ζύγιζε 3 τόνους. Ήταν ένα εύσωμο ζώο με κοντά και παχιά πόδια και λαιμό. Η ουρά του ήταν όσο το μήκος του σώματός του και πιθανόν τελείωνε σε ένα μαστίγιο. 

Ο αμαργάσαυρος είχε δυο σειρές με μακριά αγκάθια κατά μήκος του λαιμού και της πλάτης του, που το καθένα είχε ύψος 1,8 μέτρα. Τα αγκάθια χρησίμευαν για να αμύνεται από τα αρπακτικά ζώα. Μια δερμάτινη μεμβράνη ανάμεσα στα αγκάθια σχημάτιζε ένα ιστίο, που χρησίμευε για τη ρύθμιση της θερμοκρασίας του και την προσέλκυση του θηλυκού.

## Ιστορία & απολιθώματα
Ο αμαργάσαυρος ανακαλύφθηκε από έναν γεωλόγο που εργαζόταν για λογαριασμό εταιρείας πετρελαίου. Πήρε το όνομά του από την τοποθεσία Αμάργα της Αργεντινής το 1991, όπου την ίδια χρονιά οι ερευνητές έφεραν στην επιφάνεια τα απομεινάρια του. Μέχρι σήμερα έχουν ανακαλυφθεί μερικοί σχεδόν πλήρεις σκελετοί.

## Βιολογία
Ο αμαργάσαυρος ζούσε σε ξηρό και ζεστό περιβάλλον. Τρεφόταν σε ύψος 2,7 μέτρων, όπως μαρτυρά ο προσανατολισμός των σπονδύλων του λαιμού, και είτε βάδιζε αργά είτε κάλπαζε σαν ρινόκερος, όπως φαίνεται από τα κοντά του πόδια.

## Παραπομπές

 

Κατηγορία:Διπλοδοκίδες
Αθλητική κοινωνία Λοκομοτίβ

Η **αθλητική κοινωνία Λοκομοτίβ** (ρωσικά: Спортивное общество Локомотив) αφορά την οργάνωση μιας σειράς αθλητικών ενώσεων των σοσιαλιστικών χωρών.

Στο παρελθόν ήταν υπεύθυνη για τα παραρτήματά της στην ΕΣΣΔ. Πλέον δραστηριοποιείται στη Ρωσία (РФСО Локомотив). 

Επίσης, είναι μέλος της Διεθνούς Αθλητικής Ένωσης Σιδηροδρόμων (USIC).

## Ιστορία
Ιδρύθηκε το 1936 με σκοπό τη σύνδεση των εργαζομένων στις σιδηροδρομικές μεταφορές, τις συγκοινωνίες και το μετρό. Η προέλευση της κοινωνίας χρονολογείται από το 1923, όταν δημιουργήθηκε ο Σύλλογος της Οκτωβριανής Επανάστασης, συνδέοντας ποδοσφαιριστές των σιδηροδρόμων της Μόσχας.

Το 1972 η κοινωνία αριθμούσε περίπου 7.000 συλλόγους φυσικής αγωγής (πάνω από 1,3 εκατομμύρια αθλητές) και καλλιεργούσε περισσότερα από 40 αθλήματα. Τον Ιανουάριο του 1973, η Λοκομοτίβ διέθετε 247 γήπεδα, περίπου 500 γυμναστήρια, 260 χώρους σκι, 127 σκοπευτήρια, 36 πισίνες, περίπου 6.000 αθλητικές εγκαταστάσεις και γήπεδα ποδοσφαίρου.

Το 1987 η σοβιετική κοινωνία Λοκομοτίβ συγχωνεύθηκε με έναν αριθμό άλλων αθλητικών κοινωνιών σε μία ενιαία αθλητική κοινωνία. Το 1999 ιδρύθηκε η ρωσική κοινωνία φυσικής αγωγής «Λοκομοτίβ» (Российское физкультурно-спортивное общество «Локомотив») στα ίχνη της ιστορίας της πανενωτικής εθελοντικής αθλητικής κοινωνίας των εργαζομένων των σιδηροδρομικών μεταφορών, μιας από τις πρώτες αθλητικές κοινωνίες εργαζομένων της ΕΣΣΔ.

## Σύλλογοι
* Λοκομοτίβ Μόσχας (ποδόσφαιρο)
* Λοκομοτίβ Μόσχας (ράγκμπι)
* Λοκομοτίβ Κουμπάν (καλαθοσφαίριση)
* Λοκομοτίβ Γιαροσλάβλ (χόκεϊ επί πάγου)
* Λοκομοτίβ Κιέβου (ποδόσφαιρο)
* Λοκομοτίβ Χάρκιβ (ποδόσφαιρο)
* Λοκομοτίβι Τιφλίδας (ποδόσφαιρο)

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Σοβιετική Ένωση
Κατηγορία:Αθλητικοί σύλλογοι Ρωσίας
Νίκος Στυλιανάκης

Ο Νίκος Στυλιανάκης ήταν Κύπριος αθλητικός παράγοντας. Γεννήθηκε στη Λευκωσία στις 18 Δεκεμβρίου 1902.  Ήταν απόφοιτος της Αγγλικής Σχολής Λευκωσίας. Το 1927 εισήλθε στην κυβερνητική υπηρεσία.

Υπήρξε από τους πρωτεργάτες στη σύσταση της Κυπριακής Ομοσπονδίας Ποδοσφαίρου (ΚΟΠ) το 1934. Το 1936 ανέλαβε την προεδρία της ΚΟΠ, θέση στην οποία παρέμεινε έως το 1968. Το 1937 συνέταξε και εξέδωσε το καταστατικό και τους κανονισμούς των πρωταθλημάτων της ομοσπονδίας, οι οποίοι ίσχυαν έως το 1963. Επί προεδρίας του συγκροτήθηκαν τα διάφορα σώματα και επιτροπές της ΚΟΠ ενώ με δικές του ενέργειες η ΚΟΠ εντάχθηκε στη FIFA και στην UEFA. Είχε ανακηρυχθεί επίτιμος πρόεδρος της ΚΟΠ. 

Από το 1932 έως το 1956 ήταν Γενικός Γραμματέας του ΑΠΟΕΛ. Παρόλο που ήταν παράλληλα και πρόεδρος της ΚΟΠ, θεωρείτο ακριβοδίκαιος και αμερόληπτος.

Προς τιμή του αθλοθετήθηκε η Ασπίδα Στυλιανάκη (1979-1988).

## Παραπομπές


## Βιβλιογραφία
*
*

Κατηγορία:Πρόεδροι Κυπριακής Ομοσπονδίας Ποδοσφαίρου
Κατηγορία:Κύπριοι
Κώστας Βασιλείου

Ο **Κώστας Βασιλείου** (1914- 1 Μαΐου 2003) ήταν Κύπριος ποδοσφαιριστής και προπονητής ποδοσφαίρου.

## Καριέρα
Ξεκίνησε την ποδοσφαιρική του καριέρα από την ΕΠΑ Λάρνακας το 1934. Το 1935 συνέχισε στον ΑΠΟΕΛ με τον οποίο κατέκτησε το πρωτάθλημα της περιόδου 1935-36. Το 1936 μετεγγράφηκε στην ΑΕΚ Αθηνών. Ήταν ο πρώτος Κύπριος που αγωνίστηκε με τα χρώματα της ΑΕΚ. Με την ΑΕΚ κατέκτησε το πρωτάθλημα Ελλάδος 1938-39 και το κύπελλο Ελλάδος 1938-39 όπως και το πρωτάθλημα Ελλάδος 1939-40. Κατά τη διάρκεια παραμονής του στην Ελλάδα, ο Κώστας Βασιλείου συμμετείχε σε τρεις φιλικούς αγώνες της Εθνικής Ελλάδας. 

Επέστρεψε στην Κύπρο το 1945 και εντάχθηκε στον ΑΠΟΕΛ έως το 1947. Κατέκτησε το πρωτάθλημα Κύπρου 1946-47 και το κύπελλο Κύπρου 1946-47. Την περίοδο 1947-48 ανέλαβε παίχτης-προπονητής της ΑΕΛ με την οποία κατέκτησε το κύπελλο Κύπρου 1947-48. Την περίοδο 1949-50 ανέλαβε παίχτης-προπονητής στην Ανόρθωση, οδηγώντας την στην κατάκτηση του πρωταθλήματος 1949-50, του πρώτου πρωταθλήματος στην ιστορία της. Προπονητής της Ανόρθωσης ήταν και την περίοδο 1951-53. Ακολούθως ανέλαβε προπονητής της Νέας Σαλαμίνας την περίοδο 1954-55 οδηγώντας την ομάδα στην κατάκτηση του πρωταθλήματος Β΄ κατηγορίας και στον προβιβασμό της στην Α΄ κατηγορία για πρώτη φορά στην ιστορία της. 

## Προσωπική ζωή
Ο Κώστας Βασιλείου ήταν ο πρώτος σύζυγος της Ρένας Βλαχοπούλου, την οποία γνώρισε το 1938 και παντρεύτηκε έναν χρόνο αργότερα. Στο επάγγελμα ήταν φωτογράφος. Ο δισέγγονος του Νικόλας Εγγλέζου υπήρξε επίσης ποδοσφαιριστής της ΑΕΚ Αθηνών για μικρό χρονικό διάστημα. 

Ο Κώστας Βασιλείου απεβίωσε την 1η Μαΐου 2003. 

## Τίτλοι
Ως ποδοσφαιριστής του ΑΠΟΕΛ:

*Πρωτάθλημα Κύπρου (2): 1935-36, 1946-47
*Κύπελλο Κύπρου (1): 1946-47

Ως ποδοσφαιριστής της ΑΕΚ:
*Πρωτάθλημα Ελλάδας (2): 1938-39, 1939-40
*Κύπελλο Ελλάδας (1): 1938-39

Ως ποδοσφαιριστής-προπονητής της ΑΕΛ:
*Κύπελλο Κύπρου (1): 1947-48

Ως ποδοσφαιριστής-προπονητής της Ανόρθωσης:
*Πρωτάθλημα Κύπρου (1): 1949-50 

Ως προπονητής της Νέας Σαλαμίνας:
*Πρωτάθλημα Β΄ κατηγορίας (1): 1954-55

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Ανόρθωσης
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου ΑΕΛ Λεμεσού
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Νέας Σαλαμίνας
Κατηγορία:Ποδοσφαιριστές Εθνικής Ελλάδος
Κατηγορία:Κύπριοι ποδοσφαιριστές στο εξωτερικό
Άγιος Θεράπων

Ο **Άγιος Θεράπων** ο ιερομάρτυρας είναι άγιος της Ορθόδοξης Εκκλησιας. Έζησε τον 7ο ή αρχές του 8ου αιώνα, περιόδευσε ιεραποστολικά τη Μικρά Ασία και αργότερα έγινε επίσκοπος Κύπρου.

## Βίος
Δεν είναι γνωστή η ακριβής ημερομηνία γέννησης και θανάτου αλλά μπορούμε να συνάγουμε ότι έδρασε τον 7ο ή αρχές του 8ου αιώνα. Ούτε η καταγωγή του είναι γνωστή, αλλά μπορεί να καταγόταν από την Ανατολή, ή πιο πιθανόν από την Αλαμανία. Η χριστιανική παράδοση παραδίδει ότι χρίστηκε Επίσκοπος Κύπρου, και μαρτύρησε από Αγαρηνούς επιδρομείς. Το λείψανό του μεταφέρθηκε στην Κωνσταντινούπολη, όπου υπάρχει προσκύνημα που αναβλύζει μύρο, ενώ λείψανα του αγίου φυλάσσονται στη Κοινοβιακή Ιερά Μονή Ζωγράφου του Αγίου Όρους, στον Ιερό Ναό Αγίου Θεράποντος Ζωγράφου Αθηνών, στον  Ιερό Ναό του στην Μυτιλήνη , στον Ιερό Ναό Αγίου Δημητρίου Λεχόβου Φλώρινας και στον Ναό Αγίου Θεράποντος στην Κάτω Τούμπα Θεσσαλονίκης που κτίσθηκε από Μικρασιάτες και είναι η συνέχεια του μεγάλου προσκυνήματος του Αγίου που υπήρχε στο προάστιο Μπουρνάμπασι της Σμύρνης. Κατά την χριστιανική παράδοση ο Άγιος Θεράπων επιτέλεσε πολλά θαύματα, το κυριότερο από τα οποία ήταν η ανάσταση του γιου μια εβραίας γυναίκας. 
Υπάρχει επίσης και ομώνυμο χωριό στην Κύπρο. 

Η Εκκλησία τιμά τη μνήμη του Αγίου Θεράποντα στις 14 Μαΐου.

## Υμνολογία
Ο Νικόδημος ο Αγιορείτης έχει γράψει λειτουργία του Αγίου, η οποία επιδιορθώθηκε το 1785 με προτροπή του Μητροπολίτη Μυτιλήνης Ιερεμία, από τον Αρχιδιάκονό του Αγάπιο του Παρίου. Παρακλητικό κανόνα έχει γράψει για τον άγιο ο Πρωτοπρεσβύτερος Αθανάσιος Γιουσμάς.

Ὤφθης Θεράπων, οἷα θύτης τοῦ Λόγου,
Ὤφθης Θεράπων, καὶ δι' αἵματος Πάτερ.

## Παραπομπές


## Εξωτερικοί σύνδεσμοι
*Βίος, θαύματα και παρακλητικός Κανών Αγίου Θεράποντος Επισκόπου Κύπρου, Πρωτοπρεσβύτερου Αθανασίου Γιουσμά, Μυτιλήνη 2004. 

θεραπων
Κατηγορία:Μικρασιατικός Ελληνισμός
Έντμουντ Άιρτον

Ο **Έντμουντ Άιρτον** (ή Έντμοντ Άυρτον) (Edmund Ayrton), Ρίπον 1734 - Ουεστμίνστερ 22 Μαΐου 1808), ήταν Άγγλος οργανίστας και συνθέτης τού 18ου αιώνα. 
## Βιογραφικά στοιχεία
Ο Άιρτον γεννήθηκε στο Ρίπον, μικρή πόλη της Αγγλίας στο Βόρειο Γιορκσάιρ, το 1734 (βαπτίστηκε στις 19 Νοεμβρίου αυτού του έτους) και πήρε τις βασικές σπουδές στην γενέτειρά του. Ο πατέρας του, Έντουαρντ, «κομπογιαννίτης-γιατρός», έγινε δημοτικός σύμβουλος στο Ρίπον το 1758 και δήμαρχος, το 1760. Προόριζε τον Έντμουντ για κληρικό στον μητροπολιτικό ναό του Ρίπον, μιας και ο μεγαλύτερος γιος του, Ουίλλιαμ, ήταν οργανίστας εκεί, από το 1748 μέχρι τον θάνατό του το 1799.  Όμως, η ισχυρή κλίση του Έντμουντ προς την μουσική, τον έπεισε να τόν αφήσει να συνεχίσει τις σπουδές του πάνω σε αυτό το αντικείμενο. 

Έτσι, συνέχισε μαθήματα στον μητροπολιτικό ναό του Γιόρκ, υπό την επίβλεψη του Δόκτορα Νέαρς (Dr. Nares) και είχε τέτοια πρόοδο που, σε μικρή ηλικία, τοποθετήθηκε οργανίστας και υπεύθυνος ακροάσεων και χορωδίας στην κολλεγιακή εκκλησία του Σάουθουελ, όπου παρέμεινε για πολλά χρόνια (1755-64). Το 1764 διορίστηκε *κύριος* (*gentleman*) του Βασιλικού Παρεκκλησίου (Chapel Royal) και το 1767 εφημέριος χορωδίας (vicar choral) στον καθεδρικό ναό του Αγίου Παύλου.  Το 1780, διορίστηκε λαϊκός εφημέριος (lay vicar) στο Αβαείο του Ουέστμινστερ, ενώ ο επίσκοπος Λόουθ (Bishop Lowth) τον πρότεινε για διάδοχο του Νέαρς, ως Διευθυντή παιδικής χορωδίας (Master of the choristers) του Βασιλικού Παρεκκλησίου. Το 1784, το Πανεπιστήμιο του Κέμπριτζ τον ανακήρυξε Δόκτορα Μουσικής και επί τη ευκαιρία, συνέθεσε τον ύμνο *Begin unto my God with timbrels', ο οποίος παρουσιάστηκε στην Εκκλησία της Μεγάλης Αγίας Μαρίας (Great St. Mary’s) και, στην συνέχεια, στο Λονδίνο. Το 1788 τού απονεμήθηκε ο τίλος τού *επίτιμου καθηγητή* (*ad eundem*) από το Πανεπιστήμιο της Οξφόρδης.

Παραιτήθηκε από τη θέση του Διευθυντή παιδικής χορωδίας το 1805, λόγω αυξημένου φόρτου εργασίας. Πέθανε το 1808 στην Οδό Τζέιμς ( 24 James Street), στην Πύλη του Μπάκιγχαμ, Ουέστμινστερ. Είχε νοικιάσει ένα μεγάλο σπίτι με κήπο τριών στρεμμάτων με χαμηλό ενοίκιο, επειδή ο κόσμος πίστευε ότι είναι στοιχειωμένο! Ενταφιάστηκε στις δυτικές σκήτες του [[Αββαείο του Ουέστμινστερ|Αββαείου Ουέστμινστερ]] (Westminster Abbey) στις 28 Μαΐου 1808.   
==Έργα==
Ο 'Έντμουντ Άιρτον ήταν περισσότερο ένας καλός εκτελεστής εκκλησιαστικού οργάνου, παρά συνθέτης. Έγραψε, πάντως, δύο πλήρεις εωθινές και εσπερινές εκκλησιαστικές λειτουργίες (services), καθώς και αρκετούς ύμνους.  
==Παραπομπές==
<references />
==Πηγές==
*«Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880)
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Eric Blom *The New Everyman Dictionary of Music'' (Grove Weidenfeld, N. York, 1988)

Κατηγορία:Άγγλοι συνθέτες
Πάπας Ιννοκέντιος ΙΑ΄

Ο **Πάπας Ιννοκέντιος ΙΑ΄**  (16 Μαΐου 1611 – 12 Αυγούστου 1689, λαϊκό όνομα: Μπενεντέτο Οντεσκάλκι), υπήρξε Πάπας από τις 21 Σεπτεμβρίου 1676 ως τον θάνατό του, το 1689. Είναι γνωστός και ως ο Σωτήρας της Ουγγαρίας, εξαιτίας του ότι χρηματοδότησε τις ευρωπαϊκές δυνάμεις που απελευθέρωσαν την Ουγγαρία. 
Με τη δική του βοήθεια ο Βασιλιάς της Πολωνίας Γιαν Γ΄ Σομπιέσκι νίκησε τους Τούρκους στη Βιέννη, το 1683. 
Κατά το μεγαλύτερο μέρος της εξουσίας του ήρθε σε ρήξη με τον βασιλιά Λουδοβίκο ΙΔ΄ της Γαλλίας. Υπήρξε συντηρητικός Ποντίφικας και μείωσε τη φορολογία στα Παπικά Κράτη και αύξησε τον παπικό προϋπολογισμό. Εξαιτίας αυτού κυβέρνησε επιβάλλοντας νεποτισμό. Επέβαλε απλότητα στο κήρυγμα και διάφορες άλλες αλλαγές, συμπεριλαμβανομένης της ενδυμασίας.

Τον διαδέχτηκε ο Αλέξανδρος Η΄.

Έπειτα από πολλές προσπάθειες να αγιοποιηθεί, που ξεκίνησαν το 1791 και σταμάτησαν πολλές φορές, ο Ιννοκέντιος ΙΑ΄ ανακηρύχθηκε άγιος το 1956 από τον Πάπα Πίο ΙΒ΄.

## Παραπομπές


## Εξωτερικοί σύνδεσμοι

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 17ου αιώνα
Ιωάννης Μελετόπουλος

Ο **Ιωάννης Μελετόπουλος** (1903 - 12 Αυγούστου 1980) ήταν Έλληνας ιστορικός.

## Βιογραφία
Γεννήθηκε στον Πειραιά το 1903 και εργάστηκε αρχικά ως δικηγόρος. Καταγόταν από ιστορική και πλούσια οικογένεια του λιμανιού. Πατέρας του ήταν ο μελετητής της πειραϊκής ιστορίας, Αλέξανδρος Μελετόπουλος.
Ο ίδιος ο Ιωάννης επιδόθηκε στην ιστοριογραφία. Οργάνωσε το Ιστορικό Εθνολογικό Μουσείο των Αθηνών και συνετέλεσε στην ίδρυση του Ναυτικού Μουσείου Ελλάδας.

Ανάμεσα στα άλλα τιμήθηκε από το Ιστορικό Αρχείο Πειραιώς.

Πέθανε στην Αθήνα σε ηλικία 77 ετών στις 12 Αυγούστου 1980 και κηδεύτηκε την επομένη από τον ιερό ναό Αγίου Σπυρίδωνα στον Πειραιά.

## Παραπομπές


Κατηγορία:Έλληνες ιστορικοί του 20ού αιώνα
Κατηγορία:Έλληνες συγγραφείς του 20ού αιώνα
Στέφανος Παπουτσάνης

Ο **Στέφανος Παπουτσάνης** (1908 - 12 Αυγούστου 1968) ήταν Έλληνας δικηγόρος και πολιτικός από τη Λέσβο.

## Βιογραφικά στοιχεία
Γεννήθηκε το 1908, ήταν γιος του Παναγιώτη Παπουτσάνη, σπούδασε νομικά και εργάστηκε ως δικηγόρος. 

Εξελέγη βουλευτής στην εκλογική περιφέρεια Λέσβου το 1946 με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) λαμβάνοντας 3.473 ψήφους.. Είχε μία κόρη και έναν γιο και ήταν παντρεμένος με τη Ρηνούλα Σ. Παπουτσάνη.

Πέθανε το 1968 και κηδεύτηκε στις 13 Αυγούστου από τον ιερό ναό Αγίου Νικολάου Αμαρουσίου.

## Παραπομπές


Κατηγορία:Βουλευτές Λέσβου
Κατηγορία:Βουλευτές εκλεγμένοι με το Λαϊκό Κόμμα
ΣΚΑ Αγίας Πετρούπολης

Η **ΣΚΑ** (ρωσικά: СКА) είναι ρωσική επαγγελματική ομάδα χόκεϊ επί πάγου που εδρεύει στην Αγία Πετρούπολη. Είναι μέλος της κατηγορίας Μπομπρόφ στην Κοντινένταλ Χόκεϊ Λιγκ (КХЛ). Παρά τη μακρά ιστορία του, ο σύλλογος αγωνίστηκε για πρώτη φορά σε τελικό πρωταθλήματος την περίοδο 2014-15, όπου επικράτησε της Ακ Μπαρς Καζάν στο Κύπελλο Γκαγκάριν. Το 2012, με μέσο όρο 10.126 θεατές η ΣΚΑ έγινε η πρώτη ρωσική ομάδα με κατά μέσο όρο πενταψήφιο αριθμό προσέλευσης φιλάθλων.

## Ιστορία
Ο σύλλογος ιδρύθηκε στο Λένινγκραντ το 1946 και συμμετείχε στην εναρκτήρια περίοδο του Πρωταθλήματος Χόκεϊ της ΕΣΣΔ, μιας διοργάνωσης συλλόγων κορυφαίου επιπέδου. Η αρχική ονομασία του συλλόγου ήταν «ΝΤΟ Κίροφ» (ДО Кирова, Λέσχη Αξιωματικών «Κίροφ»). Στη συνέχεια μετονομάστηκε σε ΛΝΤΟ (ЛДО, Λέσχη Αξιωματικών Λένινγκραντ) το 1953, σε ΟΝΤΟ (ОДО, Λέσχη Επάρχων) το 1957, σε ΣΚΒΟ (СКВО, αθλητικός σύλλογος στρατιωτικής περιφέρειας) το 1959, ενώ την ίδια χρονιά πήρε την ονομασία ΣΚΑ (СКА, Αθλητικός Σύλλογος του Στρατού). Κατά τη διάρκεια της σοβιετικής εποχής, η ΣΚΑ (μαζί με την ΤΣΣΚΑ Μόσχας) ανήκε στο σύστημα αθλητικών σωματείων του Υπουργείου Άμυνας και αποτελούνταν από τους Επάρχους της Στρατιωτικής Περιοχής Λένινγκραντ.

## Επιτυχίες

***Κύπελλο Γκαγκάριν** 
**Νικήτρια (1): 2014–15, 2016-17
***Κοντινένταλ Καπ**
**Νικήτρια (2): 2012–13, 2017-18
***Spengler Cup** 
**Νικήτρια (4):  1970, 1971, 1977, 2010
***Πρωτάθλημα ΕΣΣΔ** 
**Τρίτη θέση *(2)*:  1970–71, 1986–87
***Θερινό χόκεϊ επί πάγου Βασιλείας** 
**Νικήτρια (1): 2009
***Τουρνουά Χάμεενλινα**
**Νικήτρια (1): 2013

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1946
Κατηγορία:Σύλλογοι χόκεϊ επί πάγου στη Ρωσία
Κατηγορία:Αγία Πετρούπολη
Πιέρρος Πετροπουλάκης

Ο **Πιέρρος Πετροπουλάκης** (1889 - 13 Αυγούστου 1968) ήταν Έλληνας στρατιωτικός και πολιτικός.
## Βιογραφικά στοιχεία
Γεννήθηκε το 1889 και καταγόταν από ιστορική οικογένεια. Ήταν γιος του Λεωνίδα Πετροπουλάκη.

Ακολούθησε στρατιωτική καριέρα και πολιτεύτηκε μετά την αποστρατεία του. Κατά την κατοχική περίοδο ήταν Στρατηγός Διοικητής Ταξιαρχίας του ΕΛΑΣ στην Πελοπόννησο και πρώτος Στρατιωτικός Διοικητής του ΕΛΑΣ Λακωνίας. Το 1944 εξελέγη εθνοσύμβουλος Λακεδαιμονίας της ΠΕΕΑ.

Το 1956 εξελέγη βουλευτής Πειραιά με την ΕΔΑ, η οποία στις εκλογές εκείνες είχε κατέλθει ως συνασπισμός κομμάτων, με την ονομασία Δημοκρατική Ένωση. 

Αποστρατεύτηκε με τον βαθμό του Συνταγματάρχη. Πέθανε το 1968 και κηδεύτηκε στις 14 Αυγούστου στο νεκροταφείο της Καλλιθέας. Απέκτησε δυο γιους το Λεωνίδα, που σκοτώθηκε στο Πέτα στις 4 Οκτωβρίου 1943 πολεμώντας με τον ΕΔΕΣ και το Νίκο και δυο κόρες, τη Στέλλα και την Αύρα, με τη σύζυγό του, Μαριάνθη.

## Εξωτερικοί σύνδεσμοι

* Εικόνα του Πετροπουλάκη το 1944 - ΓΑΚ - Αρχεία νομού Μεσσηνίας, ανάκτηση 7/2/2017.
* Εικόνα του Πετροπουλάκη το 1944 - ΓΑΚ - Αρχεία νομού Μεσσηνίας, ανάκτηση 12-8-2016.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Πειραιά
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Μέλη του ΕΛΑΣ
Κατάλογος έργων του Καραβάτζο

Το λήμμα αυτό περιλαμβάνει ένα κατάλογο των πινάκων του Καραβάτζο σε χρονολογική, κατ' αρχήν, σειρά.

## Παραπομπές


 


Κατηγορία:Κατάλογοι έργων τέχνης
Πύργος της Σαγκάης

thumb|200px|Ο πύργος της Σαγκάης το 2015
Ο **Πύργος της Σαγκάης** (κινεζικά: 上海中心大厦, πινγίν: Shànghǎi Zhōngxīn Dàshà) είναι ουρανοξύστης στο Πουντόνγκ της Σαγκάης. Έχει ύψος 632 μέτρα και 128 ορόφους πάνω από το έδαφος και πέντε υπόγειους. Σχεδιάστηκε από την Gensler και ανήκει σε μια κοινοπραξία κινεζικών κρατικών επιχειρήσεων. Είναι ο ψηλότερος από μια ομάδα τριών κοντινών ουρανοξυστών με ύψος πάνω από 300 μέτρα, τον πύργο Τζιν Μάο και το Παγκόσμιο Οικονομικό Κέντρο Σαγκάης. Διαθέτει διαφορετικές ζώνες για γραφεία, κατοικίες και χώρους αναψυχής. Το εξωτερικό του πύργου ολοκληρώθηκε το 2015.

Η κατασκευή του πύργου άρχισε το Νοέμβριο 2008. Μετά την ολοκλήρωση της φέρουσας κατασκευής τις 3 Αυγούστου 2013, ο Πύργος της Σαγκάης είναι το ψηλότερο κτίριο στην Κίνα και το δεύτερο ψηλότερο στον κόσμο, μετά το Μπουρτζ Χαλίφα στο Ντουμπάι. Επίσης είναι η ψηλότερη κατασκευή στην Κίνα οποιουδήποτε τύπου, ξεπερνώντας τον ύψους 600 μέτρων πύργο της Καντόντας στο Κουανγκτσόου, ο οποίος ολοκληρώθηκε το 2010. Αν και είχε προγραμματιστεί να ανοίξει τις πύλες του για το κοινό τον Ιούνιο του 2015, αλλά όσον αφορά το Μάρτιο του 2016, το κτίριο δεν ήταν ακόμη επισκέψιμο.

Ο πύργος έχει τη μορφή εννέα κυλινδρικών κτιρίων το ένα πάνω στο άλλο, τα οποία περικλείονται όλα σε εσωτερικό γυάλινο κέλυφος. Ανάμεσα στο εσωτερικό και στο εξωτερικό κέλυφος γυαλιού, το οποίο περιστρέφεται καθώς αυξάνει το ύψος, υπάρχουν εννέα εσωτερικές ζώνες παρέχοντας χώρο για τους επισκέπτες.

## Παραπομπές


Κατηγορία:Ουρανοξύστες στην Κίνα
Κατηγορία:Σαγκάη
ΧΚ Σπαρτάκ Μόσχας

Η **ΧΚ Σπαρτάκ Μόσχας** (ρωσικά: ХК Спартак Москва) είναι ρωσική επαγγελματική ομάδα χόκεϊ επί πάγου με έδρα τη Μόσχα. Αγωνιζόταν στην κατηγορία Ταράσοφ του πρωταθλήματος Κοντινένταλ Χόκεϊ Λιγκ (ΚΧΛ) κατά τη διάρκεια της περιόδου 2013–14. Ωστόσο, η ομάδα δε συμμετείχε στο πρωτάθλημα της ΚΧΛ της περιόδου 2014–15, λόγω οικονομικών θεμάτων, αλλά επανήλθε στο πρωτάθλημα την περίοδο 2015–16.

## Ιστορία
Η Σπαρτάκ Μόσχας ιδρύθηκε το 1946, ως τμήμα της εθελοντικής αθλητικής κοινωνίας Σπαρτάκ.

## Επιτυχίες
### Νίκες
 **Πρωτάθλημα ΕΣΣΔ** *(4)*: 1962, 1967, 1969, 1976
 **Κύπελλο ΕΣΣΔ** *(2)*: 1970, 1971
 **Πρωτάθλημα Ρωσίας** *(1)*: 2001
 **Spengler Cup** *(5)*: 1980, 1981, 1985, 1989, 1990
 **Ahearne Cup** *(3)*: 1971, 1972, 1973

### Καλύτερες θέσεις
 **Πρωτάθλημα ΕΣΣΔ** *(11)*: 1948, 1965, 1966, 1968, 1970, 1973, 1981, 1982, 1983, 1984, 1991
 **Πρωτάθλημα ΕΣΣΔ** *(9)*: 1947, 1963, 1964, 1972, 1975, 1979, 1980, 1986, 1992
 **Κύπελλο ΕΣΣΔ** *(2)*: 1967, 1977
 **Κύπελλο Ευρώπης** *(2)*: 1970, 1977
 **Spengler Cup** *(1)*: 1982
 **Spengler Cup** *(1)*: 1978
 **Ahearne Cup** *(1)*: 1970

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1946
Σπαρτακ
Κατηγορία:Αθλητισμός στη Μόσχα
Ούντο Κιρ

Ο **Ούντο Κίερ** (γερμανικά: *Udo Kier*, 14 Οκτωβρίου 1944 - 23 Νοεμβρίου 2025) ήταν Γερμανός ηθοποιός.

Γεννήθηκε το 1944 στην Κολωνία και σε ηλικία 18 ετών εγκαταστάθηκε στην Αγγλία, όπου έκανε μαθήματα υποκριτικής και ξεκίνησε την καριέρα του. 

Έχει συμμετάσχει σε πολλές ταινίες και ο σκηνοθέτης με τον οποίο έχει την πιο μακρόχρονη συνεργασία είναι ο Λαρς φον Τρίερ.

Απεβίωσε στις 23 Νοεμβρίου 2025, σε ηλικία 81 ετών.

## Επιλεγμένη φιλμογραφία

## Παραπομπές

## Εξωτερικοί σύνδεσμοι
*Προσωπική ιστοσελίδα 

Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Γερμανοί ηθοποιοί φωνής
ΧΚ ΤΣΣΚΑ Μόσχας

Η **ΧΚ ΤΣΣΚΑ Μόσχας** (ρωσικά: ХК ЦСКА Москва) είναι ρωσική ομάδα χόκεϊ επί πάγου που μετέχει στο πρωτάθλημα του Κοντινένταλ Χόκεϊ Λιγκ. Αναφέρεται και ως "Ομάδα του Κόκκινου Στρατού" καθώς στο παρελθόν υπάγωνταν στο σοβιετικό στρατό, γνωστό ως το Κόκκινο Στρατό. Η ΤΣΣΚΑ Μόσχας κέρδισε τα περισσότερα σοβιετικά πρωταθλήματα και ευρωπαϊκά κύπελλα από κάθε άλλη ομάδα στην ιστορία. Ιδιοκτήτης του συλλόγου είναι η μεγαλύτερη πετρελαϊκή εταιρεία της Ρωσίας, Rosneft, η οποία με τη σειρά της ελέγχεται κατά πλειοψηφία από τη ρωσική κυβέρνηση.

## Επιτυχίες

### Εγχώριες διοργανώσεις
***Σοβιετικό Πρωτάθλημα / [[Κοντινένταλ Χόκεϊ Λιγκ|ΚΧΛ]]: 32**
:: 1947–48, 1948–49, 1949–50, 1954–55, 1955–56, 1957–58, 1958–59, 1959–60, 1960–61, 1962–63, 1963–64, 1964–65, 1965–66, 1967–68, 1969–70, 1970–71, 1971–72, 1972–73, 1974–75, 1976–77, 1977–78, 1978–79, 1979–80, 1980–81, 1981–82, 1982–83, 1983–84, 1984–85, 1985–86, 1986–87, 1987–88, 1988–89

***Σοβιετικό Κύπελλο: 12**
:: 1954, 1955, 1956, 1961, 1966, 1967, 1968, 1969, 1973, 1977, 1979, 1988

### [[Κοντινένταλ Χόκεϊ Λιγκ]]
***Κοντινένταλ Καπ: 2**
:: 2014–15, 2015–16

### Ευρώπη
***Ευρωπαϊκό Τσάμπιονς Καπ: 20**
:: 1969, 1970, 1971, 1972, 1973, 1974, 1976, 1978, 1979, 1980, 1981, 1982, 1983, 1984, 1985, 1986, 1987, 1988, 1989, 1990

***Spengler Cup: 1**
:: 1991

***Cassovia Hockey Cup: 1**
:: 2011

## Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.


 HC CSKA Moscow Logo.svg|Έως το 2012


## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1946
Τσσκα
Κατηγορία:Αθλητισμός στη Μόσχα
ΣΚ Οντέσα

Η **ΣΚ Οντέσα** (ουκρανικά: СК Одеса) ήταν ποδοσφαιρικός σύλλογος της πρώην Σοβιετικής Ένωσης και της Ουκρανίας. Η ομάδα είχε έδρα στην Οδησσό της Ουκρανίας και ως ένα διάστημα αποτελούσε μέρος του αθλήματος συστήματος σοβιετικού στρατού.

## Παραπομπές


## Εξωτερικοί σύνδεσμοι
* СК «Одесса» (СКА) football.odessa.ua

Κατηγορία:Αθλητισμός στη Σοβιετική Ένωση
Κατηγορία:Ποδοσφαιρικές ομάδες Ουκρανίας
Κατηγορία:Ιδρύσεις ποδοσφαιρικών ομάδων το 1944
Η αγάπη ποτέ δεν πεθαίνει

***Η αγάπη ποτέ δεν πεθαίνει*** (Ισπανικά: *El amor nunca muere*) είναι τηλενουβέλα μεξικάνικης παραγωγής του 1982, είναι βασισμένη στην πρωτότυπη ιστορία της τηλενουβέλας *La mentira* ("Το ψέμα") της Καριδάδ Μπράβο Άνταμς. 

Πρωταγωνιστούν Κρίστιαν Μπακ, Φράνκ Μόρο, Σίλβια Πασκέλ και Ρεμπέκα Γιόνς.

## Πλοκή
Αυτή είναι η ιστορία δύο ξαδέλφων της Σεσίλια και της Καρολίνα. Και οι δύο γυναίκες είναι αντιμέτωπες, επειδή και οι δύο είναι ερωτευμένες με τον ίδιο άντρα: τον Χοσέ Μπελτράν, ένα νεαρό που αναζητά ορυχεία για να πλουτίσει. Σύντομα η Καρολίνα καταφέρνει να δημιουργήσει μια σχέση με τον Χοσέ. Ωστόσο, ο Χοσέ δολοφονείτε μετά από ένα επιχείρημα και η Καρολίνα αποφασίζει να χειριστεί τη σκηνή του εγκλήματος, έτσι ώστε όλοι να πιστεύουν ότι ο Χοσέ αυτοκτόνησε.

Ο Γκιγιέρμο, ξάδελφος του Χοσέ, έρχεται στην πόλη, όταν μαθαίνει για το τι συνέβη. Αγνοώντας τις φήμες των ανθρώπων, ο Γκιγιέρμο πιστεύει λανθασμένα ότι η Σεσίλια είναι υπεύθυνη για το θάνατο του Χοσέ, γι 'αυτό αποφασίζει να πάρει εκδίκηση από αυτήν. Για να γίνει αυτό, θα προσπαθήσει να την κερδίσει και στη συνέχεια να παντρευτεί, να της κάνει τη ζωή κόλαση και τελικά την σκοτώσει.

## Κάστ
*Κρίστιαν Μπακ ως *Σεσίλια ντε Βιδάλ ι Μπαρνολά*
*Φράνκ Μόρο ως *Γκιγιέρμο Μπελτράν*
*Σίλβια Πασκέλ ως *Καρολίνα ντε Βιδάλ ι Μπαρνολά*
*Ρεμπέκα Γιόνς ως *Μαίρη Άνν*
*Τόνι Μπράβο ως *Χοσέ Μπελτράν*
*Ααρόν Ερνάν ως *Τεοντόρο ντε Βιδάλ ι Μπαρνολά*
*Εμίλια Καρράνσα ως *Σάρα ντε ντε Βιδάλ ι Μπαρνολά*
*Ολίβια Μπούσιο ως *Γκλόρια*
*Μάριο Σίντ ως 'Πάτερ Μάρσιαλ*'
*[[Εδουάρδο Γιάνιες]] ως *Αλφόνσο*
*Γκιγιέρμο Αγκιλάρ ως *Ντουβάλ*
*Λάουρα Λεόν ως *Ασουνσένα*
*Φρανσίσκο Αβεντάνιο ως *Ρικάρδο*
*Φάμπιο Ραμίρες ως *Σαντιάγο*
*Φερνάντο Σάενς ως *Ρόννι*
*Αουρόρα Κορτές ως *Νταντά Γούμε*
*Ιγνάσιο Ρούμπιελ ως *Χενάρο*
*Τίτο Νουράν ως *Χούλιο*
*Μπάρμπαρα Κόρσεγα ως *Σακούκ*
*Χουάν Ντιέγο ως *Τόμπι''
*Αντόνιο Εσκομπάρ
*Αλεχάντρο Ρουίς

## Βραβεία

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Τατουάζ της κλασικής σχολής

Τα **τατουάζ της κλασικής σχολής** είναι τα τατουάζ εκείνα που έχουν Δυτικό ή Αμερικανικό παραδοσιακό στυλ με χαρακτηριστικά έντονα μαύρα περιγράμματα και περιορισμένη χρωματική παλέτα. 
## Καλλιτέχνες

Διάσημοι καλλιτέχνες είναι οι:
* Νόρμαν Κόλινς, επίσης γνωστός ως Ναύτης Τζέρι (1911–1973), ένας από τους πιο γνωστούς καλλιτέχνες παραδοσιακού τατουάζ.
* Χέρμπερτ Χόφμαν (1919–2010), ξεκίνησε να κάνει τατουάζ στη Γερμανία κατά τη διάρκεια της δεκαετίας του 1930. Μαζί με τους συναδέλφους του *Karlmann Richter* και *Albert Cornelissen*, παρουσιάστηκε στην ταινία του 2004 *Blue Skin* (γερμανικά: *Flammend' Herz*).
* *Amund Dietzel* (1890–1974), καλλιτέχνης γεννημένος στη Νορβηγία που άρχισε την καριέρα του σαν ναύτης πριν εγκατασταθεί στις Η.Π.Α.. Επίσης γνωστός ως *Δάσκαλος στο [[Μιλγουόκι]]*.
* Μπέρτ Γκρίμμ (1900–1985), στο Σικάγο, καλλιτέχνης με έδρα του το St Louis που μετακόμισε στο Λονγκ Μπιτς στην Καλιφόρνια για να ξεκινήσει ένα μαγαζί στο Nu-Pike. Η αίθουσα τατουάζ του λέγεται πως είναι η παλαιότερη στις ηπειρωτικές Η.Π.Α. και το καταλληλότερο μέρος για να κάνουν οι ναύτες τατουάζ. Το κατάστημα πωλήθηκε στον *Bob Shaw* το 1970.
* *Bob Shaw* (1926–1993), Αμερικανός καλλιτέχνης που διδάχτηκε τον τρόπο να κάνει τατουάζ από τον *Bert Grimm* στο St Louis. Αργότερα εργάστηκε με τον *Grimm* και έγινε ο πρόεδρος της Εθνικής Ένωσης Τατουάζ για τη περίοδο 1983-1988.

## Συνηθισμένα σχέδια της κλασικής σχολής

Παραδείγματα δημοφιλών σχεδίων τατουάζ της κλασικής σχολής:

* Αμερικανικά τατουάζ των Ιθαγενών
* Πιν απ τατουάζ
* Τατουάζ με γοργόνες
* Τατουάζ με χελιδόνια και σπουργίτια
* Τατουάζ με καρδιές
* Τατουάζ με άγκυρες
* Τατουάζ με αετούς
* Ναυτικά και άλλα σύμβολα των ενόπλων δυνάμεων
* Τατουάζ με μαχαίρια
* Τατουάζ με τριαντάφυλλα

## Δείτε ακόμα
*Τατουάζ της σύγχρονης σχολής

## Παραπομπές


## Εξωτερικοί σύνδεσμοι
*Традиционная татуировка Вконтакте, Ομάδα για παραδοσιακά τατουάζ στο VK.com
*Μια μικρή, ημιτελής ιστορία για το Αμερικανικό Παραδοσιακό τρόπο τατουάζ
*''C.W. Eldridge's'' αρχείο τατουάζ
*Φωτογραφικό αρχείο για τα τατουάζ της κλασικής σχολής  στο *BME zine*
* Πληροφορίες στα Εβραϊκά για τα τατουάζ της κλασικής σχολής
*[Ομάδα σχετικά με το Αμερικανικό Παραδοσιακό τατουάζ στο  [Flickr]]
*Ιδέες για τατουάζ σε κλασικό και παραδοσιακό στυλ

Κατηγορία:Τατουάζ - Δερματοστιξία
Ρόι Τσάπμαν Άντριους

Ο **Ρόι Τσάπμαν Άντριους** ήταν Αμερικανός εξερευνητής, τυχοδιώκτης, φυσιοδίφης και μουσειολόγος που ηγήθηκε της πρώτης αποστολής του Αμερικανικού Μουσείου Φυσικής Ιστορίας της Νέας Υόρκης στην έρημο Γκόμπι στη Μογγολία, την δεκαετία του 1920. Η αποστολή ανακάλυψε πολλούς νέους δεινόσαυρους, συμπεριλαμβανομένων του πρωτοκεράτοπα, του οβιράπτορα, του βελοσιράπτορα και των πρώτων φωλιών με αυγά δεινοσαύρων με νεοσσούς. 

Ο Ρόι Τσάπμαν Άντριους ήταν μορφωμένος και φωτισμένος αρχαιολόγος που προτιμούσε τη δράση από τα πανεπιστημιακά έδρανα. Ταυτοχρόνως, είχε αγάπη για τα ρεβόλβερ και την απέχθεια για τα φίδια.

Όμοια με τον Ιντιάνα, ο Ρόι Τσάπμαν Άντριους ήταν αδύνατος αλλά μυώδης και συνήθιζε να εμφανίζεται στο ανασκαφικό πεδίο με πλατύγυρο καπέλο και πιστόλι. Ο ίδιος δεν δίσταζε μάλιστα να χρησιμοποιήσει το όπλο του στις άνυδρες ερημιές της Κίνας και της Μογγολίας, όπως καταγράφηκε στο ημερολόγιό του, και οι περιπέτειές του στην έρημο Γκόμπι θα μπορούσαν να είναι επεισόδια της ταινίας του Στίβεν Σπίλμπεργκ. Όπως είπε εξάλλου και ο ίδιος, η ζωή του ήταν γεμάτη από βίαια περιστατικά με αρχαιοκάπηλους και κυνηγούς θησαυρών: «Στα πρώτα δεκαπέντε χρόνια δουλειάς πεδίου, θυμάμαι τουλάχιστον δέκα περιστατικά που γλίτωσα τον θάνατο στο τσακ». Το χρονικό του περιλάμβανε τυφώνες, ανατροπή του σκάφους του από φάλαινα, επίθεση αγέλης άγριων σκυλιών, τη μήνη φανατισμένου τοπικού ιερατείου, ακόμα και πάλη με πύθωνα. Αλλά και μάχες με κακοποιούς και τυμβωρύχους.

## Παραπομπές


Κατηγορία:Παλαιοντολόγοι
Breagyps

Ο ***Breagyps*** είναι ένα εξαφανισμένο είδος πτηνού της οικογένειας Καθαρτίδες που έζησε κατά το Πλειστόκαινο. Απολιθώματά αυτού του αρπακτικού, που ήταν σχεδόν στο μέγεθος του Κόνδορα της Καλιφόρνιας, έχουν ανακαλυφθεί στην Καλιφόρνια και το Ουισκόνσιν.

## Παραπομπές



Κατηγορία:Εξαφανισμένα είδη
Κατηγορία:Καθαρτίδες
Κατηγορία:Πανίδα της Βόρειας Αμερικής
Γιώργος Γιαννόπουλος

Ο **Γιώργος Γιαννόπουλος** (Αρσινόη, 13 Σεπτεμβρίου 
1960) είναι Έλληνας ηθοποιός.

## Βιογραφικό
Γεννήθηκε το 1960 στην Αρσινόη Μεσσηνίας, με καταγωγή από τον Ράδο Αρκαδίας, και μεγάλωσε στην Καλαμάτα. Φοίτησε στην Γεωπονική Σχολή του Αριστοτελείου Πανεπιστημίου Θεσσαλονίκης (ΑΠΘ) την οποία τελικά εγκατέλειψε για να γίνει ηθοποιός. Έτσι εγγράφηκε στο νεανικό τμήμα της Δραματικής Σχολής Αθηνών.

Είναι αρκετά χρόνια στην θεατρική σκηνή, ωστόσο, είναι πιο γνωστός στο τηλεοπτικό κοινό. Έχει συμμετάσχει σε πολλές τηλεοπτικές σειρές, όπως «Πεθαίνω για σένα» (2003), Μαύρα Μεσάνυχτα (2008), Εντιμότατοι κερατάδες, Επτά Θανάσιμες Πεθερές , Κόκκινος Κύκλος και Κωνσταντίνου και Ελένης.

Η πιο γνωστή του συμμετοχή είναι στην κωμική τηλεοπτική σειρά Το σόι σου, η οποία από το 2014 προβάλλονταν στον Alpha. *Τη σεζόν 2023-2024 σειρά Η Παραλία στον ρόλο του Μανώλης Παπαγιαννάκης στο  [[ΕΡΤ1]]*

## Πολιτική
Υπήρξε εκλεγμένος δημοτικός σύμβουλος Ηλιούπολης με την παράταξη του δημάρχου Βασίλη Βαλασόπουλου (ΠΑΣΟΚ), ενώ στις εθνικές εκλογές του Ιανουαρίου του 2015 ήταν υποψήφιος βουλευτής με το Ποτάμι στον νομό Μεσσηνίας.

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Πηγές
* Γιώργος Γιαννόπουλος-ordino

## Παραπομπές


Κατηγορία:Έλληνες πολιτευτές
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες κωμικοί